4. ΒΑΣΙΛΙΚΟΝ ΔΙΑΤΑΓΜΑ υπ' αριθ. 58 της 22 Ιαν./7 Φεβρ. 1961 (ΦΕΚ Α' 18) Περί περιορισμών εν τω ευεργετικώ υπολογισμώ των ημερών εργασίας των καταδίκων. Έχοντες υπ' όψει: 1)Το άρθρ. 30 του Ν.Δ. 4090/ 60 "περί τροποποιήσεως διατάξεών τινων του Ποινικού Κώδικος, του Κώδικος Ποινικής Δικονομίας και άλλων τινών ποινικών και σωφρονιστικών διατάξεων", 2)την γνώμην της κατά το άρθρ. 24 του Νόμ. 2229/1952 Επιτροπής και 3)την υπ' αριθ. 683/ 1960 γνωμοδότησιν του Συμβουλίου της Επικρατείας, προτάσει του Ημετέρου επί της Δικαιοσύνης Υπουργού, απεφασίσαμεν και διατάσσομεν: Άρθρ.1.-1.Εκάστη ημέρα εργασίας καταδίκου εκτίοντος ποινήν κατά της ελευθερίας μείζονα των έξ μηνών εκτελουμένη εν Φυλακή μη αγροτική, δύναται να υπολογίζηται ως ακολούθως: α)Όταν εκτελήται εις βιοτεχνικά ή βιομηχανικά εργαστήρια, ως μία και έν τρίτον της ημέρας της εκτιομένης ποινής. β)Εις πάσαν άλλην χειρωνακτικήν εργασίαν ήτοι καθαριστού, βοηθού μαγείρου, βοηθού νοσοκόμου, κουρέως, κηπουρού, ανθοκόμου, πλύντου ή πλυντρίας, κλπ., ως μία και έν τέταρτον της ημέρας της εκτιομένης ποινής. γ)Εις γραφικήν δια χειρός ή μηχανής εργασίαν, ως μία και έν πέμπτον της ημέρας της εκτιομένης ποινής. Σελ. 174(ε) Τεύχος 1357 Σελ. 86 2.Ο ευεργετικός υπολογισμός των εν τοις εδαφ. α', β' και γ' εργασίας μειούται εις το ήμισυ ως προς καταδίκους υποτρόπους εκτίσαντας εντός της τελευταίας δεκαετίας δις ποινάς στερητικάς της ελευθερίας μείζονας του έτους. 3.Ο υπό του άρθρ. 25 του Νόμ. 2058/1952, ως τούτο συνεπληρώθη δια του άρθρ. 30 του Ν.Δ. 4090/1960, προβλεπόμενος ευεργετικός υπολογισμός εκάστης ημέρας εργασίας καταδίκων εκτισάντων οποτεδήποτε δύο προηγουμένας στερητικάς της ελευθερίας ποινάς μείζονας του έτους, εργαζομένων εν αγροτική Φυλακή, μειούται εις το ήμισυ. Άρθρ.2.-Οι εν τω προηγουμένω άρθρω αναφερόμενοι περιορισμοί, ως προς τον ευεργετικόν υπολογισμόν των ημερών εργασίας, δεν έχουν εφαρμογήν επί των καταδίκων των εργαζομένων εις τα ανοικτά σωφρονιστικά καταστήματα. 9.Γ.γ.2-4 Ευεργετικός υπολογισμός ημερών εργασίας 